
חולין פא ע"ב



טקסט הדף





	אלא אפילו שחט עולה ואחר כך שחט חולין פטור שחיטה קמייתא לאו שחיטה בת אכילה היא ורבי יעקב אמר רבי יוחנן אכילת מזבח שמה אכילה מאי טעמא דאמר קרא {ויקרא ז-יח} ואם האכל יאכל מבשר זבח שלמיו בשתי אכילות הכתוב מדבר אחד אכילת אדם ואחד אכילת מזבח:


	מתני' השוחט ונמצא טרפה השוחט לעבודה זרה והשוחט פרת חטאת ושור הנסקל ועגלה ערופה רבי שמעון פוטר וחכמים מחייבין השוחט ונתנבלה בידו והנוחר והמעקר פטור משום אותו ואת בנו:


	גמ' אמר רבי שמעון בן לקיש לא שנו אלא ששחט ראשון לעבודה זרה ושני לשלחנו אבל ראשון לשלחנו ושני לעבודה זרה פטור דקם ליה בדרבה מיניה אמר ליה רבי יוחנן זו אפילו תינוקות של בית רבן יודעין אותה אלא פעמים שאפילו שחט ראשון לשלחנו ושני לעבודה זרה חייב כגון דאתרו ביה משום אותו ואת בנו ולא אתרו בו משום עבודה זרה ור''ש בן לקיש אמר כיון דכי אתרו ביה פטור כי לא אתרו ביה נמי פטור ואזדו לטעמייהו דכי אתא רב דימי אמר חייבי מיתות שוגגין וחייבי מלקות שוגגין ודבר אחר רבי יוחנן אומר חייב וריש לקיש אומר פטור רבי יוחנן אומר חייב דהא לא אתרו בו וריש לקיש אומר פטור דכיון דכי אתרו ביה פטור כי לא אתרו ביה נמי פטור וצריכא דאי אשמועינן בהא בהא קאמר רבי שמעון בן לקיש אבל בהא אימא מודי ליה לרבי יוחנן ואי איתמר בהא בהא קאמר רבי יוחנן אבל בהא אימא מודי לרבי שמעון בן לקיש צריכא ופרת חטאת שחיטה שאינה ראויה היא והתניא רבי שמעון אומר פרה מטמאה טומאת אוכלין הואיל והיתה לה שעת הכושר





רש"י





	אלא אפילו שחט עולה. ונזרק דמה ואחר כך שחט חולין פטור לרבי שמעון: בשתי אכילות הכתוב מדבר. לענין פגול שאם שחט ע''מ לאכול חוץ לזמנו או על מנת להקטיר חוץ לזמנו פגול: מתני' השוחט פרת חטאת. פרה אדומה דלאו לאכילה היא: ושור הנסקל. לאחר שנגמר דינו דקיימא לן דאסור בהנאה אפילו שחטו בקדושין (דף נו:) ובפסחים (דף כב:): ועגלה ערופה. דסבירא ליה דנאסרת מחיים ואפילו שחטה אסורה: רבי שמעון פוטר. דשחיטה שאינה ראויה היא: ונתנבלה בידו. שלא מדעת: והנוחר והמעקר. סימנין מדעת פטור ואפילו לרבנן דהא ליכא שחיטה כלל ולא דמיא לשחיטה דלעיל כלל דהתם שחיטה מעלייתא איכא ודבר אחר גורם לה ליפסל: גמ' לא שנו. דשוחט לעבודה זרה חייב משום אותו ואת בנו לרבנן: אלא ששחט ראשון לעבודה זרה. וחזר ושחט את השני לשלחנו לאכול דדיינינן ליה ברישא אהתראה דשני דאותו ואת בנו ומלקינן ליה והדר דיינינן אהתראה דשחיטה קמייתא לעבודה זרה וקטלינן ליה אי נמי בשני בני אדם אבל שני לעבודה זרה דבהך שחיטה בתרייתא דמיחייב עלה משום אותו ואת בנו אתי נמי דין קטלא עילויה: פטור. ממלקות כדקיימא לן בכתובות באלו נערות (דף לה.) מקראי דתרתי לא עבדינן ביה: זו אפילו תינוקות של בית רבן יודעין. דתרתי לא עבדינן ביה: אלא. אם היה לך להשמיענו דבר טעם על משנתינו כך היה לך לומר: פעמים. שמלקות של משנתינו אפילו בראשון לשלחנו ושני לעבודה זרה ולא אתרו בו משום עבודה זרה ולא מיקטל ולריש לקיש כיון דאילו אתרו ביה הוי מיקטיל ופטור ממלקות כי לא אתרו ביה נמי אע''ג דלא מיקטיל הואיל ובהך איסורא איכא צד מיתה לא לקי ובכתובות (שם) יליף טעמא מקראי באלו נערות: חייבי מיתות שוגגין או חייבי מלקיות שוגגין ודבר אחר. אתרוייהו קאי חייבי מיתות שוגגין ודבר אחר עבר עבירה בלא התראה דהיינו שוגג ויש בה דין מיתה אם היו מתרים בו ויש בה עוד חיוב דבר אחר כגון מלקות שהתרו בו למלקות כי הא דאמרן או יש בה חיוב ממון: רבי יוחנן אומר חייב. באותו דבר אחר שעם המיתה הואיל ואינו נהרג וכן חייבי מלקיות שוגגין ודבר אחר שעבר עבירה שיש בה מלקות וממון כגון אכל מעשר שני של חבירו בגבולין או נבלה וטרפה של חבירו ולא התרו בו למלקות: בהא קאמר ריש לקיש. דפטור ממלקות הואיל ויש בשחיטה זו צד מיתה פקע ליה תורת מלקות מיניה דתרתי בגופא לא רמו עליה הילכך אפילו לא אתרו ביה למיתה ליכא מלקות אבל חייבי מיתות שוגגין ודבר אחר כגון ממון דחדא בגופא וחדא בממונא אימא תרוייהו רמו עליה ומיהו היכא דמיקטיל לא משלם משום דקם ליה בדרבה מיניה אבל היכא דלא מיקטיל משלם: אבל בהך דלעיל אימא מודי ליה לריש לקיש. דלא רמיא תורת מלקות בעבירה של מיתה כלל: פרה מטמאה טומאת אוכלין. דאע''ג דאמר רבי שמעון בפרק קמא דבכורות (דף ט:) דאיסורי הנאה כגון שור הנסקל ופטר חמור אין מטמאין טומאת אוכלין ונפקא ליה מכל האוכל אשר יאכל אוכל שאתה יכול להאכילו לאחרים קרוי אוכל מודה הוא דפרה אדומה מקבלת טומאת אוכלין לטמא אחרים: הואיל והיתה לה שעת הכושר. להאכילה אף לעצמו משנשחטה ומהו שעת הכושר שלה:





תוספות





	כיון דאילו אתרו ביה פטור כו'. תימה מנלן הא בשלמא חייבי מיתות שוגגין וממון נפקא לן (כתובות דף לה.) מדתני דבי חזקיה דלא חילקת בין שוגג בין מזיד לפוטרו ממון אלא מלקות מנליה וכ''ת דיליף מממון כי היכי דלא חילקת בממון הכי נמי במלקות אם כן מאי קאמר בסמוך אי אשמועינן בהא בהא קאמר ר''ל דפטור פי' בקונטרס גבי מלקות אבל גבי ממון אימא דחייב והא במלקות לא ידעינן דפטור אלא מממון ועוד קשה לפי' הקונטרס דקאמר ואי איתמר בהא בהא קאמר רבי יוחנן משמע דלריש לקיש לא מצי למיעבד צריכותא הא איכא למעבד צריכותא איפכא דהוה אמינא דוקא מממון פטור משום דחד בגופיה וחד בממוניה לא עבדינן אבל במלקות אימא דמודה דחייב דמיתה אריכתא היא כדקעביד לה באלו נערות (כתובות דף לז:) לרבי מאיר דאית ליה תרי קראי למיתה וממון ומיתה ומלקות אלא משום דגבי מזיד איכא קראי דלא עבדינן תרתי לא בגופיה ולא בממוניה צריך לעשות בהם צריכותא אחרינא ונראה לפרש אי איתמר בההיא דאלו נערות דפטר ריש לקיש בחייבי מיתות שוגגין ודבר אחר ה''א דווקא התם פטר מדתנא דבי חזקיה אבל במלקות אימא לא ואי איתמר בהא בהא קאמר רבי יוחנן אבל בהא דממון אימא מודה לריש לקיש מדתנא דבי חזקיה: פרה מטמאה כו'. מה שהקשה בקונטרס למה לי קבלת טומאה והלא היא עצמה מטמאה אדם ובגדים אין נראה קושיא זו דהא אין מטמאה אלא מתעסקים בה בלבד כדתנן במסכת פרה (פ''ח מ''ג) השורף את הפרה ופרים והמשלח את השעיר מטמא בגדים והן עצמן פרה ופרים ושעיר אין מטמאין בגדים והרי זה אומר מטמאיך לא טמאוני ואת טימאתני ומיהו יש לומר דדעת הקונטרס היא כיון דמטמא אדם ובגדים דהיינו מתעסקין בה אם כן כיון דסופו לטמא טומאה חמורה מטמאה טומאת אוכלין ומיהו י''ל דאע''פ שסופו לטמא טומאה חמורה לא היה מטמא טומאת אוכלין ומשקין דמה שסופו לטמא טומאה חמורה לא מהניא אלא לענין דלא צריך הכשר מים ושרץ אבל לא מהניא להחשיבו אוכל להכי צריך טעמא דשהיה לה שעת הכושר כיון דחשיבא אוכל מטמא אוכלין ומשקין בלא הכשר מים ושרץ משום דסופו לטמא טומאה חמורה וגרסינן מטמא ולא מיטמא דלענין טומאה חמורה עצמה אין נפקותא ובמרובה (ב''ק דף עז.) מפורש באורך וכן יש בתוספתא [פרה פ''ו] בהדיא דפרה ופרים מטמא אוכלין ומשקין ומפי' הקונטרס נמי משמע דגרסינן מטמא ואע''ג דהקשה למה לי קבלת טומאה לא משום דגרסינן דמיטמא אלא שר''ל אי מחמת עצמה מטמאה למה לי שעת הכושר: הואיל והיתה לה שעת הכושר. תימה דמשמע דהשתא לאו בת פדייה היא והא אית ליה לרבי שמעון בשבועות (דף יא:) דפרה קדשי בדק הבית היא ואית ליה לרבי שמעון נמי דקדשי בדק הבית לא הוו בכלל העמדה והערכה ונראה לפרש דמיירי לאחר הזאה דאין סברא שתהא בת פדייה אחר שהוזה כבר דמה ואפילו הכי מטמאה טומאת אוכלין הואיל והיתה לה שעת הכושר קודם הזאה וא''ת והא כל העומד להזות כמוזה דמי וי''ל דקודם קבלה לאו כמוזה דמי כדפרישית לעיל וא''ת ואמאי לא אמרינן דכל הקדשים יקבלו טומאה מחיים כיון דמצוה לשוחטן ונימא דכל העומד לישחט כשחוט דמי וי''ל דאפילו נשחט לא אמר כזרוק דמי עד שיתקבל בכוס כ''ש כשעדיין לא נשחט ומיהו שעיר המשתלח קשה לר''י שיטמא מחיים טומאת אוכלין למאן דשרי אברים בהנאה לרבי שמעון דכיון דעומד לדחות לצוק כדחוי דמי וי''ל מידי דהוה אבן פקועה ודגים שהן מותרין בלא שחיטה ואפילו הכי חיותה מטהרתה לרבנן דפליגי ארבי יוסי הגלילי בפרק בהמה המקשה (לעיל דף עה.):





רבינו גרשום

מ"ט דקם ליה בדרבה מיניה כלומר שהוא חייב משום ע"ז ומשום הכי פטור מאותו ואת בנו:



חייבי מיתות שוגגין ודבר אחר כגון הגונב כיס בשבת והיה מגרר ויוצא מרשות היחיד לרשות הרבים דפטור ושגג לענין שבת:



חייבי מלקות שוגגין ודבר אחר גזל חמץ ועבר עליו הפסח ושגגא)דברי רבינו אלו משולל הבנה דמאי ענין זה לחייבי מלקיות שוגגין דהא הגזילה היה קודם הפסח וכבר נתחייב בהשבה ועוד דבמשנה דב"ק צו משמע להדיא דחייב לשלם אם ליתא בעין וצ"ע. לענין לאו דלא יראה. וצריכא דאי איתמר בהא. כלומר דאי איתמר בהא בשוחט לע"ז דמיתה ומלקות הוה אמינא בהא קאמר כיון דאתרו כלומר דמשמע שעתיד להתרות ביה פטור כי לא אתרו ביה נמי פטור דמלקות דבר חמור הוא וגזרינן כי לא אתרו ביה אטו כי אתרו ביה דאי אמרינן כי לא אתרו ביה משום ע"ז יהא חייב מלקות הוה אמרינן כי אתרו ביה נמי דיהא חייב מלקות לפי' גזרינן כי לא אתרו ביה [דלא] יהא מלקות אטו כי אתרו ביה:



צריכא דפטור וגזרינן:



ב)צ"ל ואי אתמר בהא גבי ממון הו"א בהא קאמר ר"י דחייב לפרוע ממון וכו'. דאי איתמר מר' יוחנן דהוא א' דחייב לפרוע ממון משום דקל הוא אבל הכא אימא מודי:



השוחט פרת חטאת. כלומר לא שחטה לשום פרת חטאת אלא שחטה לשום חולין דהיא שחיטה שאינה ראויה:





רמב"ן

הא דאמרי' פרה מטמאה טומאת אוכלים במס' שבועות (יא, ב) שמעתיה ושם כתבתי' כמו שכתובה בתוס' חכמי הצרפתים ז"ל.





המאירי

המשנה השניה והכוונה לבאר בה ענין החלק השני ר"ל במינין אלו עצמן שדין אותו ואת בנו נוהג בהם ואמר על זה השוחט ונמצאת טרפה השוחט לעבודה זרה השוחט פרת חטאת ושור הנסקל ועגלה ערופה ר' שמעון פוטר וחכמים מחייבין השוחט ונתנבלה בידו הנוחר והמעקר פטור משום אותו ואת בנו אמר הר"מ פי' ר' שמעון אינו חולק על מי ששחט פרה אדומה או עגלה ערופה שהוא חייב משום אותו ואת בנו הואיל ושחטם לפי שאין באמרנו עליו שהיא עגלה ערופה או פרה אדומה דין השחיטה משתנה בהם והוא מה שאמרו פרת חטאת וכו' ועגלה ערופה אינה משונה אבל בשור הנסקל חולק ר' שמעון ואומר הואיל ונגמר דינו לסקילה אין שחיטתו שחיטה ומה שאמר השוחט לע"ז אין ר"ל שאם שחט הראשון לע"ז והשני לעצמו שהוא חייב משום אותו ואת בנו לפי שזה ברור מאד אבל דברו על מי ששחט הראשון לאכילה והשני לע"ז שהוא חייב על השני משום אותו ואת בנו ולא יהיה זה אלא כשהתרו בו משום אותו ואת בנו ולא התרו בו משום ע"ז שאם התרו בו משום ע"ז קם ליה בדרבה מניה כמו שביארנו בשלישי מכתובות והמעקר הוא שמעקר הסמנים ולא ישחטם שהוא כמו ששוחט בחנק או בעריפה וכל זמן שיעקר ואפי' אחד מן הסימנים קודם שחיטה הרי היא נבלה בין בעוף בין בבהמה וזהו העקר בחמשה דברים המפסידים את השחיטה והעקור אינו אלא מצד הראש ר"ל שיעקרו מן הטבעת שבה מחוברין הסימנין ואינו הלכה כר' שמעון:



אמר המאירי השוחט ונמצאת טרפה ונמצאת שחיטה זו שחיטה שאינה מכשרת לאכילה וכן השוחט לע"ז שהרי אסורה בהנאה ושתי אלו אתה יכול לפרשן בין (באב) [באם] בין בבת אבל השוחט פרת חטאת ר"ל פרה אדומה בהכרח אתה צריך לפרשה על הבת שאין האם ראויה להיות פרת חטאת שהרי משעלה עליה זכר פסולה אלא לשחיטת הבת נאמרה ופרת חטאת אינה עומדת לאכילה:



וכן שחט שור הנסקל ר"ל שנגמר דינו ליסקל ושחטו אחר אמו או פרה הנסקלת ר"ל שנגמר דינה ליסקל אחר בתה שהרי שור הנסקל משנגמר דינו אסור בהנאה וכן עגלה ערופה ר"ל עגלה שהוזמנה לעריפה שהיא אסורה בהנאה משירדה לנחל איתן אע"פ שלא נתערפה וגם זו אתה צריך לפרשה בבת אבל לא באם שהרי משעלה עליה זכר נפסלה ר' שמעון פוטר בכל אלו ששחיטה שאינה ראויה לדעתו אינה שחיטה והרי זו כמתה בלא שחיטה ואין המתה שלא בשחיטה מפקעת שחיטת השניה כמו שיתבאר וחכמים מחייבים שמ"מ שחיטה היא והלכה כדבריהם אבל השוחט ונתנבלה בידו בשהייה או בדריסה ובכל כיוצא באלו או הנוחר והמעקר לדעת אם בראשון מותר לשחוט את השני ואם בשני פטור לדברי הכל וכן כתבו הגאונים בגוי ששחט שמותר לשחוט את בנו לאלתר ואין דנין אותה כשחיטה לע"ז אלא כנבלה ואע"פ ששחיטת מין ישראל לע"ז חמורה הימנה כמו שכתבנו בפרק ראשון לענין זה מיהא זו אינה קרויה שחיטה כלל:



זהו ביאור המשנה וכלה על הצד שהזכרנו הלכה היא ודברים שנכנסו תחתיה בגמרא אלו הן:



מה שביארנו במשנה בשוחט לע"ז שחייב משום אותו ואת בנו ששחיטה שאינה ראויה שחיטה היא לא נאמרו הדברים אלא בששחט ראשון לע"ז ושני לשלחנו אבל שחט ראשון לשלחנו ושני לע"ז פטור שהרי בשעה שחל עליו חיוב אותו ואת בנו נתחייב בנפשו ואם התרו בו משום אותו ואת בנו ולא התרו בו משום ע"ז לוקה משום אותו ואת בנו וכן בכל העושה דבר שיש בו מיתה ומלקות בזמן שיהא המלקות בא מצד אחר כגון אותו ואת בנו אבל לאו האמור לאזהרה על המיתה אע"פ שהתרוהו ממנו למלקות אין לוקין עליו:



שחט את הראשון והרי הוא ספק נבלה לא ישחוט את השני ואם עבר ושחט אינו לוקה:



יתבאר בפרק כסוי הדם על חרש שוטה וקטן ששחטו אם בינם לבין עצמם מותר לשחוט אחריהן את השני שהרי נבלה היא ואם באחרים עומדים על גבן הרי שחיטתן שחיטה ואסור:



אע"פ שביארנו בחיוב מיתה ומלקות שאם התרו בו למלקות ולא למיתה לוקה הואיל ואין כאן מיתה הואיל והמלקות בא מצד לאו אחר שלא מכח לאו האמור לאזהרה על המיתה במיתה וממון אינו כן אלא כל שנתחייב בעבירה שיש בה מיתה וממון כגון שבא על בתו והרי יש לה קנס אם התרו בו למיתה ופטור מן התשלומין שאין תשלומין במקום שאלו התרו בו היה שם מיתה:



היתה עבירה שיש בה חיוב כרת ומלקות כגון שהדליק גדישו ביום הכפורים אם התרוהו למלקות לוקה ואינו משלם ואם לא התרוהו למלקות משלם אע"פ שיש בו כרת:



עבר עבירה שיש בה מלקות וממון כגון שבא על אחת מחייבי לאוין שיש בה קנס או שאכל נבלה וטרפה של חברו או מעשר שני של חברו בגבולין או שקצץ אילן של חברו ביום טוב אם התרוהו למלקות לוקה ואינו משלם ואם אין כאן מלקות כגון ששגג או שלא התרו בו משלם:





מהרש"א - חידושי הלכות

בפרש"י בד"ה חייבי מיתות שוגגין כו' ויש בה עוד חיוב ד"א כגון מלקות כו' או יש בה חיוב ממון עכ"ל היינו למאי דמסיק דשמעינן ממימרא דהכא דהאי חייבי מיתות שוגגין וד"א דקאמר משמע בין מיתה וממון בין מלקות וממון מיהו אי לאו מימרא דהכא לא הוה שמעינן מחייבי מיתות שוגגין וד"א אלא ממון דומיא דחייבי מלקות שוגגין וד"א דהאי ד"א לא משמע אלא ממון ודו"ק:


תוס' בד"ה כיון דאילו אתרו ביה כו' ומיהו משום דגבי מזיד איכא קרא דלא עבדינן כו' עכ"ל ר"ל דודאי ניחא ליה לתלמודא הכא למיעבד הך צריכותא דפלוגתייהו בחדא סברא אלא דהתם גבי מזיד דהוצרך למיעבד צריכותא אתרי קראי הוצרך לדחוק למיעבד צריכותא אחרינא בסברא מהופכת ודו"ק:


בא"ד ה"א דוקא התם פטור מדתנא דבי חזקיה אבל במלקות אימא לא כו' עכ"ל (לפי' דהא) (פי' ה"א) דוקא בממון ומיתה מדתנא דבי חזקיה ומשום דחד בגופא וחד בממונא לא עבדינן אבל במלקות אימא דמודה דחייב דמיתה אריכתא היא קמ"ל דנילף מלקות מממון כי היכי דלא חלקת בממון ה"נ במלקות ואע"ג דבמזיד אצטריך קרא נמי למלקות מ"מ כיון דגלי לן במזיד דאין חילוק בין ממון למלקות אית לן למימר נמי הכי בשוגג דאין חילוק ודו"ק:


בד"ה פרה מטמאה כו' וכן משמע בפ' טבול יום ובמרובה מפרש וגרסי' מטמאה ולא מיטמאה כו' אין נפקותא כיון דחשיבא אוכל כו' דסופו ליטמא טומאה חמורה ובמרובה מפורש באורך כו' עכ"ל כצ"ל ובתוס' שלפנינו בדפוס ישן יש עירבוב שהקדימו המאוחר ובדפוס חדש מחקו ובמרובה מפורש מדברי התוס' ואין צורך דר"ל ובתוס' דמרובה מפורש מהו הראייה מפ' טבול יום ע"ש וכן מ"ש אהא דגרסי' מטמא כו' ובמרובה מפורש באורך דבריהם בזה ע"ש:


בד"ה הואיל והיתה לה שעת כו' דמשמע דהשתא לאו בת פדייה היא והא אית ליה לר"ש כו' עכ"ל יש לדקדק דבלאו הך דקאמר ר"ש דקדשי בדק הבית לא הוי בכלל העמדה והערכה תקשי להו בפשיטות מהך דהכא דאומר היה ר"ש פרה נפדית על גב מערכתה דהיינו לאחר שנשחטה וא"כ אמאי קאמר והיתה לה שעת הכושר דמשמע דהשתא לאו בת פדייה היא ואפשר לומר דאיכא למימר הא דנפדית ע"ג מערכתה היינו כשעדיין היא מפרכסת דהויא בת העמדה והערכה כדאמרינן בפ"ה והשתא שפיר קאמר דלאחר כך נמי מטמאה טומאת אוכלין הואיל והיתה לה שעת הכושר אבל מההיא דשבועות קשיא להו שפיר דלעולם היא בת פדייה כיון דלא בעי העמדה והערכה וק"ל:





מהר"ם

ברש"י ד"ה לא שנו וכו'. דדיינינן ליה ברישא אהתראה דשחיטה בתרייתא והדר אשחיטה קמייתא כצ"ל:


בתוס' ד"ה כיון דאילו אתרו ביה פטור וכו' כדעביד ליה לר' מאיר וכו' אלא משום דגבי מזיד איכא קראי וכו'. לפום ריהטא ר"ל אע"ג דהתם באלו נערות במסקנא דשמעתין אינו מספיק צריכותא זו לרבי מאיר אלא אצטריך עוד שם לצריכותא אחרינא כדמסיק התם אלא אמר רמי בר חמא אצטריך סלקא דעתך אמינא ה"מ היכי דסימא את עינו והרג וכו' כדאיתא התם מ"מ לא חזר מצריכותא הראשון דאצטריך קרא למיתה וממון ומיתה ומלקות אלא משום דבלאו קרא דלא יהיה אסון וגו' דקאמר התם במתני' איתא קראי אחריני דמיניה ילפינן דלא עבדינן תרתי גבי מזיד להכי אצטריך עוד לההוא צריכותא דרמי בר חמא כדאיתא התם ועיין שם אבל מ"מ הצריכותא הראשונה נשארת במקומה אם כן ה"ל למעבד הכא ג"כ צריכותא איפכא כן הוא כוונת התוס' הכא אלא שהלשון הוא מגומגם ויש עוד לפרש כונת התוספות בדרך אחר אלא שאין להאריך:





חכמת שלמה

גמ' חייבי מיתות שוגגין כו'. [נ"ב] והמסקנא בפ' אלו נערות דבחייבי מיתות שוגגין כ"ע ל"פ אלא בחייבי מלקות שוגגין לחוד הוא דפליגי ע"ש:





רש"ש

במשנה והשוחט פרת חטאת כו' ור"ש פוטר. ק"ל לר' אושעי' דלעיל מדוע לא קתני פלוגתייהו בשאר קדשים. וכן לרבא דלעיל ה"ל למינקט בעולה. ולפי מאי דמסקינן בגמרא דפרת חטאת אינה משנה. י"ל דבקדשים לא מיירי:



גמרא ורשב"ל אמר כו' כי לא אתרו ביה נמי פטור. פי' ובזה נמי מתורץ מאי דא"ל ריו"ח זו אפי' תשב"ר כו'. דטובא אשמעינן דאפי' בלא אתרו ביה פטור:





הגהות יעב"ץ

תוס׳ ד"ה פרה וכו׳ דהאי אין מטמאין אלא העוסקין בה וכו׳ דהיינו העוסקין בה כצ"ל:


בא"ד דגרסי' מטמאה ולא מיטמאה כצ"ל:


בא"ד דגרסי׳ מטמאה וכו' משום דגרסי׳ דמיטמאה כצ"ל:





חידושי חת"ס

השוחט ונתנבלה בידו פטור משום או"ב. אריכות הלז צריך יישוב מ"ט לא תני בקיצור פטור ומאי הי' לו לומר משום או"ב פשיטא דהא בהא מיירי:


ורשב"ל סבר כיון דכי אתרי בי' פטור כי לא אתרי בי' נמי פטור וצ"ע עכ"פ דבר זה שאמר רשב"ל תינוקת של בית רבן יודעין זה. ודוחק לומר דהיא גופי' קמ"ל ר"ל דאפי' בלא אתרי בי' פטור דא"כ עיקר חסר מדברי ר"ל שהרי לא הזכיר דמיירי מלא אתרי בי'. וצ"ל דס"ל לר"ל דפשטי' דמתניתין ע"כ בלא אתרי בי' דאל"ה הו"ל שחיטת מומר דנבלה ואינה שחיטה כלל אפי' לרבנן דר"ש כמו נתנבלה בידו וראי' זו מייתי ר"ן לעיל י"ד ע"א ורוצה להוכיח מהכא דבפעם ראשון אינו נעשה מומר באותה שחיטה ע"ש בחי' ר"ן על חולין. וא"כ ר"ל ס"ל בפ"א נמי נעשה מומר וא"כ הי' ק' לי' ק' הנ"ל וע"כ מתניתין בלא אתרי בי' אמנם תוס' לעיל י"ד ע"א ד"ה השוחט בשבת מוכיחים מדברי ר"ל עצמו דבפ"א אינו נעשה מומר מדאמר ר"ל לעיל ל"ט ע"א השוחט את הבהמה לזרוק דמה לע"ז ע"ש אמנם בחי' רשב"א שם ל"ט ע"א דחה ראי' זו ע"ש וא"כ הך דינא אי בפ"א נעשה מומר הוא פלוגתא דר' יוחנן וריש לקיש בשמעתין אבל מטעם תקרובות ע"ז דהיינו זבחי מתים לא הוה אלא שחיטה שאינה ראוי' שהרי אסורה בהנאה אבל שחיטה הוה לטהרה מידי נבלה ואי מטמא משום תקרובת הא דמטמא אם טומאתה דאורייתא אבל משום נבלה לא ומילתא אחריתי הוא כאלו נגעה במת ולא מטעם נבלה כי השחיטה מוציאה מטומאות נבלה ולא הוה כנוחר. אבל מטעם שחיטת מומר צריכין לכל מה שכתבנו:


כיון דאלו אתרו בי' פטור וכו' כ' תוס' דנפקא מהקישא דתני דבי חזקי' וצ"ל אע"ג דמהך ברייתא דתני דבי חזקי' אידחו דברי רב דימי התם בכתובות ל"ה והכא לרב דימי קיימינן. מ"מ ס"ל תוס' דודאי לרב דימי לא מסברא אמר ר"ל לפטור שוגג אע"כ גם לרב דימי טעמי' דר"ל מהך הקישא ולא ידע רב דימי מברייתא דתנא דבי חזקי' והוה ס"ל ר"י ור"ל פליגי בהך הקישא ור' יוחנן לית לי' הקישא ואהא מייתי התם ש"ס ברייתא דחזקי' שהוא רבו של ר"י תני הך הקישא ובודאי לא יחלוק ר"י אהא אע"כ ליתי' לדרב דימי דפליגי ר"י ור"ל בהא אבל לעולם גם לרב דימי נפקא לר"ל מהך הקישא ושפיר הקשו תוס' אפירש"י ב' ק' תוס':


אמנם נ"ל רש"י נשמר מזה וכ' בד"ה חייבי מיתות שוגגים וכו' עבר עבירה בלא התראה דהיינו שוגג וכו' עכ"ל ומה רצה בזה. אך באמת ק' לרש"י מלבד הנ"ל מנ"ל לרב דימי למיפטר הא לית לי' הקישא ואי מסברא אית לי' לחייבו בב' רשעיות אפי' בשוגג א"כ למסקנא למה לו הקישא תיפוק לי' מסברא. ועוד הוה קשי' לי' צריכותא דש"ס דלא מפורש ונימא כצריכותא דכתובות ל"ז ע"ב וזה לא שייך בשוגג דהרי לא עבדינן בגופי' ולא כלום שהרי שוגג הוא ע"כ ס"ל לרש"י דודאי שוגג גמור לא ידעינן בלי הקישא אך שמעתין מיירי ממזיד ולא אתרו בי' היינו שוגג דשמעתין ואמרינן התם בכתובות למ"ד ע"ב אעפ"י שד' מיתות בטלו דין ד' מיתות לא בטלו ומסתמא ה"ה דין מלקות והיינו אפי' בזמן שדנו סנהדרין מ"מ מי שלא נידון בדינו שלטו עליו דין ד' מיתות ומכות כמבואר שם בתוס' ד"ה דין ד' מיתות וכו' ע"ש וא"כ הוה שפיר תרוויהו בגופו או א' בגופו וא' בממונו. אבל מיתה אריכתא לא שייך למימר דדוקא בכתובות ל"ז דקאי הצריכותא אמזיד ואתרו בי' ד"ה ב"ד מלקין אותו תחלה ושוב ממיתין אותו שייך מיתה אריכתא. אבל הכא שב"ד מלקין ושובקין אותו. ויבוא יומו יפגעו בו דין ד' מיתות בזה לא שייך לומר דצריכותא הוא באופן הלז דתרתי בגופי' לא עבדינן ולא הו"מ למימר משום דמיתה אריכתא הוא. ולק"מ קו' תוס' דאי ס"ל ממון חייב מנ"ל לפטור ממלקות י"ל מסברא דלא עבדינן תרי בגופי' כיון דדין ד' מיתות לא בטלו הו"ל ב' רשעיות. ולמסקנא לא אצטריך הקישא אלא משום שוגג גמור דלא עבדינן בי' כלום אבל למזיד ולא אתרו בי' לא אצטריך הקישא וצדקו דברי רש"י ז"ל. ואע"ג דרש"י גופי' כ' מקראי בד"ה פטור ממלקות וכו' היינו האמת כן הוא אבל לא לרב דימי:





דור רביעי

ע״ב משנה השוחט ונמצא טרפה, השוחט לע״ז והשוחט פרת חטאת וכו׳, בהגהות רש״ש נתקשה לר׳ אושעי׳ דלעיל למה לא קתני פלוגתייהו בשאר קדשים, וכן לרבא דלעיל הו״ל למינקט שוחט עולה. ולפע״ד נראה ליישב משום דבהני לא מצי למינקט ר״ש פוטר, דהא חייב עכ״פ מלקות משום מחוסר זמן, דלר״ש לקי אמחוסר זמן כבזבחים קי״ד, וניהו דאם הראשון קדשים והשני חולין מצי מתני פטור, אבל סתם פטור לא מצי למתני משום דמסתמא משמע בין ראשון ובין שני. ואל תשיבני משוחט לע״ז דקאמר ר״ל ל״ש אלא ראשון לע״ז ושני לשלחנו דהתם לרבנן דמחייבו קאמר, ושם הרי גם בשני לע״ז עבר אלאו דאוא״ב אלא דקלבד״מ, וא״כ מצי קתני מחייבין אע״ג דבשני לע״ז לא לקי, דמ״מ לאו איכא ונ״מ לקברו בין רשעים גמורים ולשון מחייבין דנקיט משום ראשון לע״ז, אבל לר״ש דפוטר א״א לאמר כן כמובן ומכש״כ לר״י דגם בשני לע״ז מחייבין וכגון דלא אתרו בי׳ משום ע״ז, א״כ י״ל דר׳ אושעי׳ כריו״ח ס״ל ולדידי׳ לא קתני קדשים משום דבשני קדשים לא מיפטר. אלא דכל זאת ניחא לר׳ אושעי׳ דבשני קדשים איכא משום אוא״ב ומחוסר זמן אבל לרבא דמצי מקריב עולה אחר שחיטת האם וליכא שום מחוסר זמן, ודאי קשה למה לא נקיט בעולה דר׳ שמעון פוטר אלא דבזה י״ל לפי מה שכ׳ התוס׳ לעיל, עולה לאו בת אכילה היא, דלר״ש לגבי טומאת אוכלין דבעינן אוכל שאתה יכול להאכילו לאחרים ע״כ צריך לאמר דגם אכילת מזבח אכילה מקרי אלא דרבא ס״ל דיש לחלק בין טומאת אוכלין לשחיטה הראוי׳ דבעינן דומי׳ דטבוח טבח והכן עיי״ש, וכיון דאין זאת סברא פשוטה כ״כ אין דרך התנא לשנות דבר כזה הצריך עוד הקדמות מלין כדי להבינו ודוק.


ע״ב במשנה השוחט ונתנבלה בידו והנוחר והמעקר פטור משום אוא״ב פרש״י ז״ל, ונתנבלה בידו שלא מדעת והנוחר והמעקר מדעת עכ״ל. הנה בעיני יפלא פירוש זה דלמה קתני כלל הנוחר והמעקר כיון דכבר תנא השוחט ונתנבלה בידו דהיינו שרצה לשחוט אלא שאירע לו איזו קלקול בשחיטה ולמה לי׳ למתני או הנוחר והמעקר משנה שאינה צריכה כלל. ויותר השתוממתי על הרמב״ם ז״ל שבפרק י״ב מהלכ׳ שחיטה הלכה ה׳ כתב, ניחר או נתנבלה בידו הרי דהרגיש בזה ורצה לתקן במה שמהפכן לכתוב תחלה ניחר, ואח״כ או נתנבלה בידו, כדי שיהי׳ לא זו אף זו, ולא זו ואצ״ל זו, אבל עשה בזה לקושיתי׳ על סידורו של רבנו הקדוש במשנה קיום לדורות. ויותר פלא והפלא שבפי״ד שהביא הרמב״ם ז״ל דין דכסוי הדם, דגם שם שנינו כה״ג השוחט ונתנבלה בידו הנוחר והמעקר פטור מלכסות לקמן פ״ה ע״א והשמיט הרמב״ם ז״ל נוחר ומעקר, וכתב רק השוחט ונתנבלה בידו לחוד, וזה פלא יותר דהרי שם פסק כחכמים דר״מ דהוא ר״ש דששא״ר לא שמה שחיטה מפני דבכסה״ד אשר יאכל כתיב, וכתב השוחט ונמצאת טרפה וכו׳ ושוחט ונתנבלה בידו פטור מלכסות וזה ודאי תימא רבתא, כיון דבשחיטה מעלי׳ שאינה ראויה מצד אחר פסק דפטור, מה לו להוסיף שוחט ונתנבלה בידו דבשלמא תנא דמשנה כיון דהביא פלוגתא גבי כל הני - טרפה וכדומה - אי ששא״ר שמה שחיטה או לא, שפיר קאמר דשוחט ונתנבלה בידו וכו׳, פטור מלכסות, דבזה כ״ע מודים, אבל הרמב״ם דפסק הלכה ברורה דבכל הני לא בעי כסוי, איך מביא בסוף כולן תוספות השוחט ונתנבלה בידו. והרי תראה דהוא בעצמו השמיט דינו דנוחר ומעקר, משום דהוא משנה שאינה צריכה, וא״כ גם נתנבלה בידו אינה צריכה, והוא דבר המבהיל את הרעיון, ואין מחבר ראשון או אחרון ממפרשי רבנו הרמב״ם שהרגיש בחומר לשון המשנה ולשונות הרמב״ם בזה. ועיין בלח״מ שם שכ׳ ג״כ דהשמיט הרמב״ם נוחר ומעקר משום דכ״ש הוא מנמצא טרפה, ולא הבנתי איך נעלם ממנו שהביא השוחט ונתנבלה בידו. ואולי סובר דמשום דין חשו״ק שהביא נקט השוחט ונתנבלה בידו, אבל זה דוחק גדול דבלא האי דינא הו״מ לשנות בהלכה מיוחדת דין דחשו״ק.


וראיתי בתיו״ט שהרגיש על הא דנוחר ומעקר להקשות להיפך, למה קתני דוקא הני תרתי, ומניח שאר פסולי שחיטה עיי״ש, ואני תמה עליו וכי הני פסולי שחיטה הן הלא הנוחר והמעקר אינו שוחט ופסולי שחיטה הן דוקא בשוחט, אלא שאירע לו איזה פסול במקצת השחיטה. ועיין בפתיחה שביארנו דאע״פ שדרסה ועיקור נתמעטו מלשון ושחט דהיינו ומשך ולא ודרס ולא ועקר מ״מ קרי נמי להני פסולי שחיטה מהללמ״ס משום דמקרא לא נתמעט אלא נוחר ומעקר כל הסימני׳ אבל ההלכה אתא גם למקצת פיסול בתוך השחיטה וא״כ כל פסולי שחיטה כבר תנא במה דאמר השוחט ונתנבלה בידו ומה דמוסיף והנוחר והמעקר אין זה שחיטה כלל והו״ל להתיו״ט להקשות הני למה לי, כיון דכבר תנא כל פסולי שחיטה.


וראיתי עוד גאון אחד מדבר והוא ק״ז זצ״ל בתוס׳ רעק״א על המשניות, שמדקדק דקדוק עצום בהאי משנה במה דקתני בסופה פטור משום אוא״ב ולשון זה ״משום אוא״ב״ כחומץ לשנים דלעיל מני׳ קתני ר״ש פוטר וחכמים מחייבין, ולא קאמר משום אוא״ב, משום דבהאי פרקא בהכא עסקינן, ולמה לי׳ האי תוספת לשון בסיפא דהשוחט ונתנבלה בידו. ותירץ דקמ״ל דפטור משום אוא״ב, אבל איסורא קעביד משום צעב״ח או בל תשחית. ומה אעשה שמוכרח אני לאמר שבמחכ״ת כד שכיב וניים כתב הא מלתא, דהרי לקמן פ״ה ע״ב תנינא בבריית׳ הצריך לדם כיצד יעשה או נחרו או עקרו, הרי דביש צורך אדם מותר לנחור, וא״כ גם כאן מצי מיירי דלית לי׳ סכין יפה לשחיטה, רק מסמר לנחור ולעקור והוא צריך לדם ולא עוד אלא דכבר שחט את בנה היום, ועתה צריך לדם אמו ואיך ישחוט ויעבור על איסור אוא״ב, ועיין נוב״ת חיו״ד סימן י׳ שכתב ג״כ דליכא בנחירה לא משום צעב״ח ולא משום בל תשחית. ויותר תימא עליו ז״ל דבמשנה דבפרק כסה״ד נמי קשה כנ״ל דמתחלה קתני השוחט ונמצא טרפה וכו׳ ר״מ מחייב וחכמים פוטרין ולא קתני מלכסות ואח״כ קתני התם השוחט ונתנבלה בידו וכו׳ פטור מלכסות, ושם לא שייך תירוצו כלל כמובן, וע״כ דאיזו כוונה עמוקה ומוסתרת לרבנו הקדוש ביתרת לשון זו.


אבל שמע קושט דברי אמת, איך צדקו דברי רבנו הקדוש, וגם איך מדויקים לשונות ופסקי הרמב״ם בלי עקולי ופשורי, ואין כאן לא יתר ולא חסר, ולא סדר הפוך, ודברי חכמים כדרבנות וכמסמרות נטועים. דהנה כבר בארתי בארוכה בפתיחתי לחבור זה, דלר״ע קודם חזרה לעיל במשנה דף ל״ב ע״א לא היה בשום פסולי שחיטה משום נבלה אלא דוקא נחירה ממש שבמדבר היתה מתרת ומטהרת נאסרה משעה שנכנסו לארץ כשנצטוו על הזביחה, אבל פסולי שחיטה שאינם אלא מהללמ״ס אינם אלא מד״ס ולית בהו מלקות אלא איסורא בעלמא, ומכש״כ שאינם מטמאין כנבלה. אמור מעתה דהאי הלכה לא אתא אלא להחמיר לעשותו אסור באכילה כטרפה, אבל לא כטרפה ממש ללקות כי אין לוקין על ההלכה, דדינו כדרבנן, כמו דאין לוקין על החי״ט לדעת הרמב״ם כאשר ביארתי שם בארוכה וממילא דלא אתא להקל להתיר אוא״ב ולפטור מכסוי הדם משום דהוה כלא נשחטה, דהרי אין בו מלקות ואינו מטמא ואיך נשווי׳ כלא נשחט להתיר לאו המפורש בקרא, ולפטרו מכסוי מצוה המפורשת. אבל אחר שר״ע הודה לקבלת ר׳ ישבב מפי ר׳ יהושע דכל פסול בשחיטה נבלה והיינו דההלכה אתא לפרש הקרא וכאשר אומר רבי דוזבחת כאשר צויתיך מלמד שנצטוה משה על הושט ועל הקנה ועל רוב אחד בעוף ועל רוב ב׳ בבהמה, וה״ה דנצטוה על פסולי שחיטה במקצת הסימן וכיון דההלכה אתא לפרש דינה כמפורש בקרא ומלקינן עלה ומטמא כנבלה דהוה כמו נחירה ממש, ועיין היטב בפתיחה בעיקר ה׳ ותמצא ביאור דעת ר״ע קודם חזרה ולאחר חזרה על בורי׳. שוב גם להקל אמרינן דפטור באוא״ב ומכסה״ד, והנה ביארנו בפתיחה דכמו דאמר ר״י לעיל דף ל״ב דמתניתן דא״ט נשנית אליבא דר״ע קודם חזרה, כן הוא בכל סתמי דכולא מכילתן אליבא דר״ע דקודם חזרה נסתמו. והרי תראה דבכל המשניות דבפרק שני דקתני בהו פסולי שחיטה לא קתני לשון נבלה אלא פסולה דוק ותשכח, ובהא דקתני בפ״ק שחיטת נכרי נבלה ומטמא במשא, ידוע דעת הרמב״ם ז״ל דאינו מדין שחיטה אלא משום לתא דעבודה זרה ומדרבנן.


והנה לכל המעיין יקשה מאד סדור התנא דקתני תחלה פלוגתת ר״ש וחכמים בששא״ר, ואח״כ תנא השוחט ונתנבלה בידו וכו׳, דאם היה תנא בדרך ומודים חכמים לר״ש הוה ניחא, אבל לאמר האי דינא דנתנבל במאמר מוסגר, כמי שאין לו שייכות להקודם הו״ל להקדים האי דינא דהוא עיקר דין דאוא״ב אינו חייב רק בשחיטה ולא בנחירה, ולהביא אח״כ פלוגתת ר״ש ורבנן בששא״ר.


אבל דע כי באמת יסוד המשנה כמו שהיתה שנוי׳ מימי ר״ע וקודם לכן בודאי היה רק האי סיפא דהשוחט ונתנבלה בידו וכו׳ לחוד, כי רק בימי ר״ש ור״מ תלמידי ר״ע נתחדשה האי חקירה, כיון דבעינן דוקא שחיטה להתחייב באוא״ב אבל נחירה לא, אי קפיד רחמנא אשחיטה משום דראוי׳ לאכילה בעינן, ואז ממילא דה״ה אם איכא איסור מצד אחר ג״כ פטור, או אשחיטה קפיד קרא בלי טעם, ולא ממעט רק נחירה, וממילא כל ששם שחיטה עליו, אף שהיא אינה ראוי׳ לאכילה נמי חייב, ובטעמא דפלוגתא זו עיין לקמן דף פ״ה ע״ב מה שכתבתי בזה בס״ד, וכיון שזכינו לזה דיסוד המשנה הוא הסיפ׳ ולכן הוא מאמר מוסגר ולא שייך להא דפליגי ר״מ ור״ש אחר זמן רב, וממילא דלא קשה מה דקתני פטור משום אוא״ב, כי כך היתה נוסחתה (עיין במבוא התלמוד שלא הי׳ להם פרקים מסודרים עיי״ש) קודם שסדר רבי המשניות על סדר פרקים, וכן הוא במשנה דכסה״ד, יסוד המשנה מאז הי׳ הסיפא דהשוחט ונתנבלה בידו וכו׳ פטור מלכסות, ואח״כ נתוסף עלי׳ הרישא פלוגת׳ דר״מ וחכמים שהוא ר״ש. ומעתה אין לפרש האי נתנבלה בידו דקאי על השוחט שאירע לו פסול שהיי׳ וכדומה, דהאי לא הי׳ נקרא אז נבלה לר״ע, והי׳ חייב באוא״ב ובכסוי דאין בו אלא איסורא מהלכה דהוה ד״ס ולא אתא להקל וכנ״ל, אבל פירוש נתנבלה בידו הוא דשחט כהוגן אלא דיצאה מת מחמת ידו, שיצאה נפשה בגמר שחיטה, וזו נבלה ממש עיין יו״ד סימן י״ז ובש״ך סק״ג, ומדוקדק היטב לשון ונתנבלה בידו ר״ל דבעודו עוסק בשחיטה נתנבלה וקמ״ל, דאע״ג דהשחיטה והמיתה נעשין כאחת אין בשחיטה זו משום אוא״ב וכסה״ד, וזה גרע מנחירה דגם במדבר היתה כמתה מאלי׳, דאנן מיתה שע״י נחירה בעינן, עיי׳ מש״כ בזה לעיל דף ל״ז בסוגי׳ דמסוכנת, ואח״כ קאמר דהנוחר והמעקר נמי פטור מאוא״ב ואע״ג דלר״ע דהותר להם בשר נחירה במדבר היה נוהג אוא״ב גם בנוחר ומעקר, דאין זה כמתה מאלי׳, וניהו דכתיב לא תשחטו האי משום קדשים הוא דכתיב דוי״ו מוסיף על ענין ראשון וכמו כסה״ד דהי׳ נוהג במדבר לר״ע, כן נמי אוא״ב, וכן אמרו ביומא ס״ד ע״א דחייתו לצוק זו היא שחיטתו לענין אוא״ב, אבל לאחר שנצטוו על הזביחה ויש לנו קרא דל״ת כל נבלה דקאי על הנחירה לעשותה כנבלה, שוב פטור מאוא״ב כאשר בארנו בארוכה בפתיחה. כך הפירוש של יסוד המשנה הלזו בעת שנסדרה מר״ע. אבל רבנו הקדוש (או אחריו לפי דעת רש״י שנכתבו המשניות אחרי רבי) שכבר זכה להא דחזר בו ר״ע והודה דכל פסול בשחיטה נבלה היה צריך לעשות ולשנות נוסח יסוד המשנה הלזו ולכתוב, השוחט ונפסלה שחיטתו פטור משום אוא״ב, כי ניהו דלאחר שנתפשטה ההלכה דכל פסול בשחיטה נבלה גם בהשוחט ונתנבלה בידו מצינן לפרש דאפסול בשחיטה קאי, מאחר דעתה גם זאת נקראת נבלה, אבל מאחר דמוסיף גם הנוחר והמעקר, א״א לפרש אפסולי שחיטה דלמה צריך להוסיף הנוחר והמעקר דליכא שחיטה כלל והיה צריך למחוק מן המשנה האי הנוחר והמעקר ורבנו הקדוש לא רצה או לא הי׳ יכול לשנות יסוד המשנה וכמש״כ רש״י שבועות דף ד׳ ע״א ד״ה ומשנה לא זזה ממקומה, מאחר דהיתה שגורה כך בפי התלמידים לה היה יכול לשכחה מהם, על כן שכל את ידיו הקדושות לסדר האי יסוד המשנה אחר פלוגתת ר״ש וחכמים, וכאלו היא סיומא דמלתא ומדבריהם, ויקשה לן למה שינה מקומה וממילא נדע שעשה כן כדי שנפרש ונתנבלה בידו על פסולי שחיטה, ומה דקתני הנוחר והמעקר ופטור משום אוא״ב, דכל זאת שפת יתר, היינו משום דהמשנה לא זזה ממקומה.


ועתה נבין לשונות ופסקי הרמב״ם ז״ל על בוריין דהוא ז״ל לא הי׳ משועבד לשנות הדין בלישנא דיסוד המשנה, גם לא הביא פלוגתת ר״ש וחכמים רק פסק באוא״ב כר״מ דששא״ר שמה שחיטה, אלא דהביא תחלה דין דיסוד המשנה בהלכ׳ ג׳ ומאחר דעתה האי נתנבלה בידו קאי גם על פסולי שחיטה, הוא מהפך הסדר וכתב, ניחר או נתנבלה בידו בדרך לא זו אף זו תחלה נוחר, דאע״ג דבמדבר הוה חייב גם בנוחר משום אוא״ב אבל עתה שנצטוו על הזביחה פטור, ולא זו בלבד אלא אפילו נתנבלה בשחיטה דהוא מהלכה, נמי פטור משום דחזר ר״ע והודה דגם זאת נבלה הוה, דהלכה לפרש אתא דוזבחת דוקא בלא שהיי׳ וכו׳, ואח״כ בהלכ׳ ו׳ כתב ששא״ר לאכילה ש״ש לפיכך וכו׳ כי כן היה רבנו הקדוש עושה אי לאו משום דלא היה בידו לשנות המשנה שהיתה שגורה כן בפי התלמידים. אולם בפי״ד בכסה״ד דפסק כר״ש דששא״ר לא שמה שחיטה, וכתב דהשוחט ונמצאת טרפה וכו׳ דפטור מלכסות, תו לא אצטרך להביא דנוחר נמי פטור דפשיטא ופשיטא, כיון דהקדים דבעינן ראוי׳ לאכילה מכ״ש נחירה דדינה כנבלה דפטור מכסוי, אבל נתנבלה בידו דהיינו פסולי שחיטה מוכרח להביא, דאפילו לר״ש דפוטר בשוחט את הטרפה היינו טרפה המפורשת בקרא משום דא״ר לאכילה מה״ת, אי לאו דהדר בי׳ ר״ע היה מחייב בנפסלה בשחיטה דאין בו איסור רק מהלכה והוא ד״ס ואינו לוקה ואינו מטמא כנ״ל, אלא משום דחזר בו ר״ע לכן גם פסולי שחיטה פוטרים מכסוי ולכן הביא השוחט ונתנבלה בידו לבסוף כי זאת רבותא הוה גם אחר שנדע דשוחט את הטרפה פטור מכסוי והדברי׳ אמתיים לאמתה של תורה תלי״ת ומקום הניחו לי להתגדר בו ודוק היטב.


עוד שם גמרא ורשב״ל אמר כיון דכי אתרו בי׳ פטור כי לא אתרו בי׳ נמי פטור עיין בהגהות מהרש״ש ז״ל שכתב דבזה מתורץ מה שהקשה לי׳ ריו״ח לר״ל, זו אפילו תשב״ר יודעים אותה, דהא טובא אשמעינן דאפילו לא אתרו בי׳ נמי פטור. ויפה העיר וכן נרמז זאת ברש״י ז״ל בד״ה פעמים שכתב ״ולר״ל כיון דאלו אתרו וכו׳״, ולא ציין ציון ודבור מיוחד על ״ור״ל אמר״ הרי דמפרש האי ור״ל אמר דלאו ר״ל השיב כן לריו״ח אלא דמסדר ש״ס מתרץ ר״ל, כי היכי דלא תקשה עליו והוא מוכח ממה דלא אמר, אמר לי׳ ר״ל לריו״ח כמו לעיל. אמר לי׳ ריו״ח לר״ל ובזה מובן דאמר ואזדו לטעמייהו דלכאורי׳ כיון דלאו ר״ל קאמר האי כיון דאלו אתרו בי׳ וכו׳, אין כאן פלוגתא מפורשת בין ר״ל לריו״ח. אבל אם דלתרץ קושי׳ ריו״ח קאמר הרי הוא כמו שמפורש כן בדברי ר״ל דפליג בזה אריו״ח. ולפי מה דמסיק בפרק אלו נערות דבחייבי מיתות שוגגין פטורין, כ״ע מודים כמו שהביא מהרש״ל כאן, צ״ל דריו״ח בעצמו לא קאמר לר״ל רק זו תשב״ר יודעים אותה ותו לא מידי רק הש״ס מפרש דבריו דכונתו על אתרו בי׳ ולהקשות על ר״ל קאתא, אבל לפי המסקנא דאלו נערות אדרבה, גם בלא אתרו בי׳ קאמר ריו״ח דתשב״ר יודעים אותה, מדתנא דבי חזקי׳, ור״ל לא חש להשיב על זה, כיון דבאמת איכא תנא דפליג אדבי׳ חזקי׳ עיין בסוגי׳ ותוס׳ שם ודו״ק.





שערי תורת בבל

(פא ב תוספות) ד"ה פרה וכו' וכן יש בתוספתא וכו'.—גם בזבחים (קה א) מפורש שפרה ופרים מטמאים אוכלין ומשקין.





ים של שלמה

דין השוחט ונמצא טריפה או כל שחיטה שאינה ראוייה חייבים משום או"ב השוחט ונתנבלה בידו הנוחר והמעקר פטור משום או"ב שני' שלקחו פרה ובנה זה שלקח ראשון ישחוט ראשונה ומי ששחט אחרון בו ביד אסור לאכול בו ביום ודין בהמה שנשחטה אמו היום ונתערב באחרו' וצריך לשחוט מהם בו ביום מכה אותן וטורדן וכל הפרוש מרובא קפריש:


מתניתין השוחט ונמצא טריפה השוחט לע"ז השוחט פרת חטאת שור הנסקל ועגלה ערופה ר"ש פוטר משום או"ב משום דשחיטה שאינ' ראויה לאו שמה שחיטת וחכמי' מחייבי' וכן הלכה דק"ל שחיטה שאינה ראוייה שמה שחיט' השוחט ונתנבלה בידו הנוחר והמעקר פטור משום אותו ו"ב שני' שלקחו פרה ובנה זה שלקח ראשון ישחוט ראשון והביא הרי"ף והרא"ש אחריו והתוס' שכ' הלוקח טבע"הב הוא קודם לבעל הבית שמתחילה לא לקחו אלא ע"מ כן הלכך כשמכר ב"ה לשני מכר לו כל זכות שהיה לו לב"ה אבל לקח משנים האחרון יכול לשחוט תחילה ע"כ אמר רב יוסף לעניין דינא תכן ולא לעניין איסור תנא אם קדם השני הרי הוא זריז ונשכר זריז דהא לא עביד איסורא ונשכר דקאכיל בישרא כתב הרא"ש וז"ל כתב בעל ה"ג השוחט או"ב לא יאכל האחרון בו ביום ורבותינו ז"ל אומרים שדקדק מכאן דאמרינן קדם השני כו' דמשמע הא אם לא קדם עבד איסורא ולא אכיל בישרא ואם לא שחט אחר ששחט הראשון לא עביד איסור' ואם שחט ועביד איסור' קאכל בישרא והיכא תמצא שניהם ביחד א"ו אם קדם הראשון ושחט השני אח"כ איכא תרתי דעביד איסורא ולא אכיל בישרא אותו היו' והרמב"ם פסק להיתירא ומ"מ יראה שיש לחוש לדברי ה"ג שרוב דבריהם קבלה והר"ן כת' בריש פירקין שדעת ה"ג דקמא שרי למיכליה לאלתר ובתרא אסור באכילה ליומי' משום קנסא ולמד זו ממעשה שבת האסור מדרבנן עוד כ' הרא"ש בשם ה"ג בהמה שנשחטה אמו היום ונתערבה באחרות וצריך לשחוט מהם בו ביום כיצד יעשה מכה אותן וטורדן וכל הפורש מן הרוב הוא פורש ושנים הנותנין אסור לשוחטן עד למחר עכ"ל הרא"ש וכן פסק הטור אלא שצ"ע בכאן הלא סברת הרא"ש לקמן בפרק גיד הנשה כר"י דלא אמרינן כל דפריש מרובא קא פריש היכי דלא ידעי לקבוע האיסור כגון ט' חניות כו' משום דחיישינן שמא יקח מן הקבוע וצריך לחלק ולומר דדווקא בבכור האסור החמירו אבל הכא דשרינן כולהו בלאו הכי למחר לא חיישינן שיעבור ויקח מן הקבוע ובודאי כך הוא דעת הטור שאל"כ יקשה עליו מדברי עצמו שכתב בסימן ק"י דלא אמרינן כל דפריש מרובא קא פריש היכא דלא קביעי דוכתיה משום דחיישינן שמא יקח מן הקבוע אלא בודאי כדפרישית וכן כתב נמי הטור גבי ספק דרוסה בסימן נ"ט ומ"ש דליכבשינהו כו' כבר בארתי זה בפרק א"ט סימן כ"א:


דין אם שחט הראשון לשלחנו והשני לע"ז פטו' דקי' ליה בדרבה מיניה ואפילו לא איתרו ביה משום ע"ז:


מסקינן בסוגיא ארשב"ל ל"ש דהשוחט לע"א שהוא חייב אלא ששחט ראשון לע"ז ושני לשלחנו אבל ראשון לשולחנו ושני לע"ז פטו' דקים ליה בדרבה מיניה הוא א"ל ר"י זו אפי' תינוקות של בית רבן יודעי' אות' אלא לפעמים ששחט אפי' ראשון לשלחנו ושני לע"ז חייב כגון דאתרו ביה משום או"ב ולא אתרו ביה משום ע"ז ורשב"ל אמר כיון דכי אתרו ביה פטור כי לא אתרו ביה נמי פטו' ואזדו לטעמייהו דכי אתא רב דימי אמר חייבי מיתות שוגגין וחייב מלקות שוגגין וד"א ר"י אמר חייב ור"ל אמ' פטור ר"י אמר חייב דהא לא אתרו ביה ונ"ל אמר פטור דכיון דכי אתרו ביה פטור כי לא אתרו ביה נמי פטור ומסקינן בפ' א"נ דבחייבי מיתו' שוגגין וד"א כ"ע לא פליגי דפטור ול"פ כי אם בחייבי מלקות שוגגין ד"א ולענין הלכה כ' הרמב"ם דהלכה כר"י לגבי ר"ל ובפ' א"נ פ"ד כתבתי דהלכה כר"ל דעולא ורבא ס"ל כוותי' דחייב מלקות שוגגין אפי' לא אתרו ביה פטו' אממון וה"ה נמי אי לא אתרו ביה למיתה ואחרי ביה למלקות שאינה לוקה ג"כ דהלכה דאין חילוק בשום מקום לאתרו ביה ללא אתרו ביה ואף שיש קצת לחלק בדבר מ"מ מאחר דאמרי' בסוגי' ואזדו לטעמייהו משמע בחד תליא:

